	Студијски програм: Oсновне струковне студије - Струковни фармацеут

	Назив предмета: Издавање лекова у пракси

	Статус предмета: Обавезни

	Број ЕСПБ: 5

	Услов: Уписан трећи семестар

	Циљ предмета
Упознавање са свим фазама издавања лекова, оспособљавање студената за примену стручних активности у пракси издавања лекова, саветовање и обучавање пацијената за практичну примену различитих група лекова које се најчешће користе у пракси и овладавање системима издавања лекова у здравственим установама.

	Исход предмета
По завршету наставе од студента се очекује да: познаје карактеристике фаза у издавању лекова, разуме и овлада принципима рада у традиционалном систему издавања лекова, систему јединичне расподеле лекова, као и у домену аутоматског издавања лекова у стационарним здравственим установама; располаже информацијама које је потребно саопштити пацијентима о практичном коришћењу најзаступљенијих група лекова; разуме и овлада основним принципима фармаковигиланце у циљу спровођења безбедне фармакотерапије; познаје фармакотерапијска ограничења најзаступљенијих група лекова.

	Садржај предмета
Теоријска настава
Фазе у издавању лекова; Провера доступности лека у апотеци/складишту; Провера дозног режима, интеракција, контраиндикованости и индикованости лека који се издаје; Врсте рецептних формулара и њихово важење у Републици Србији; Вербална и невербална комуникација са пацијентом - принципи; Традиционални систем издавања лекова у стационарној здравственој установи; Систем јединичне расподеле лекова у стационарној здравственој установи; Аутоматско издавање лекова; Принципи издавања лекова хендикепираним особама; Фармакотерапија најчешћих обољења уха, грла и носа; Упозорења која треба упутити пацијентима који користе антидијабетике; Саветовање пацијената који користе кортикостероиде; Упозорења која треба упутити пацијентима са астмом који користе инхалациону терапију; Саветовање пацијената који примају АЦЕ инхибиторе, бета блокаторе, нитрате, блокаторе канала за калцијум, диуретике; Упозорења за пацијенте који користе антикаогулантну терапију; Саветовање на пољу рационалне примене антибиотика; Издавање лекова особама са болестима гастроинтестиналног тракта - принципи и ограничења; Саветовање на пољу фармакотерапије најчешћих обољења урогениталног тракта - принципи и ограничења; Издавање лекова особама са психозама и великом депресијом.
Практична настава (вежбе)
Провера и откривање неправилности/ирегуларности на рецепту; Провера доступности лека у апотеци/складишту; Вежбање комуницирања са пацијентима којима треба издати лек; Практично издавање лекова у традиционалном систему издавања медикамената; Практично издавање лекова у систему јединичне расподеле; Практичан рад са машином за паковање појединачних доза лекова; Практични прикази издавања лекова особама са ослабљеним слухом и/или ослабљеним видом; Практични аспекти издавања лекова пацијентима који болују од најчешћих обољења уха, грла и носа; Издавање лекова пацијентима са дијабетесом – примери из праксе; Практични примери издавања лекова пацијентима са аутоимуним болестима везивног ткива; Практични аспекти издавања лекова пацијентима са бронхијалном астмом; Саветовања пацијената који су на антихипертензивној терапији - примери из праксе; Практични аспекти издавања антикоагулантне терапије; Практични примери рационалне примене антибиотика; Прикази случајева издавања лекова особама са болестима гастроинтестиналног тракта; Практични примери издавања лекова за најчешћа обољења урогениталног тракта; Практични примери издавања лекова особама са психозом и депресијом.

	Број часова активне наставе: 60
	Теоријска настава: 45
	Практична настава: 15
Остали часови: 120

	Методе извођења наставе
Предавања, вежбе, рад у малим групама

	Оцена знања (максимални број поена 100)

	Предиспитне обавезе
	поена
	Завршни испит 
	поена

	активност у току предавања
	
	писмени испит
	70

	практична настава (вежбе)
	30
	усмени испит
	

	колоквијум-и
	
	практични испит
	

	семинар-и
	
	
	



